Srijeda je 27. svibnja. Točno je pola šest.
Ubrzo vam donosimo najnovije vijesti i sport.
Pratimo priču u tijeku s globalnim implikacijama.
FIFA,
organizacija vrijedna milijarde koja upravlja nogometom, na udaru je.
Odjeknulo je kao bomba. Počeo je potres u Međunarodnom nogometnom savezu.
U svibnju 2015. FIFA-ina kula od karata počela se urušavati.
U proteklom satu uhićeni su brojni dužnosnici Nogometnog saveza,
FIFA-e, zbog sumnje u korupciju.
Proširila se vijest da su ljudi
uhićeni u sjedištu moći u Zürichu.
Viši članovi FIFA-ina Izvršna odbora
i neki dužnosnici.
Informacije stižu tek nekoliko zadnjih sati.
Ali što znaš o uhićenjima?
Ovo je FBI-eva istraga.
Upali su u jedan od glavnih FIFA-inih hotela, Baur au Lac.
Bili su to pojedinci
na vrhu ne samo najpopularnijeg sporta na planetu,
nego i u mnogočemu najunosnijeg posla.
U ovome autu odvode nekoga skrivenog od pogleda ljudi.
Svakih nekoliko minuta javljaju nam da je uhićena nova osoba.
Toliko smo se dugo trudili upravljati svime,
da se odvije kako treba.
Sjećam se, vozio sam od kuće do FIFA-e
i nazvali su me i rekli
da se nađemo jer imamo veliki problem.
POLICIJA
Bio je to jako težak dan. Najgori dan.
Uhitili su ljude koje sam dobro poznavao.
Ali nismo znali sve dok nismo vidjeli optužnice,
što je bilo nekoliko sati poslije.
SAD
Nedugo zatim
Ministarstvo pravosuđa objavilo je optužnicu
s mnogo imena,
uključujući neka od najvećih imena u Izvršnom odboru.
Ljudi koji odlučuju
koja će zemlja biti domaćin prvenstva, koji vode organizaciju.
Došli smo objaviti optužbe i uhićenje pojedinaca,
u sklopu naše dugotrajne istrage o podmićivanju i korupciji
u organiziranome nogometu.
Kad prvi put pročitate optužnicu, u šoku ste.
Ne optužujete samo te ljude.
Sugerirate da je FIFA odgovorna za to.
Optužnica od 47 točaka protiv tih osoba uključuje
optužbe za reketarenje, financijske prijevare
i zavjere radi pranja novca u razdoblju od dva desetljeća.
Kako su Loretta Lynch i Jim Comey govorili o FIFA-i,
upotrebljavali su optužbe koje obično povezujemo s mafijom
ili meksičkim narkokartelima.
Ako Ministarstvo pravosuđa SAD-a proglasi FIFA-u kriminalnom organizacijom,
to je gem, set i meč.
Organizacija će propasti.
Nitko nije iznad ni izvan zakona.
Otišli su u New York poslati poruku međunarodnom nogometu.
„Niste počistili pred svojim vratima. Mi ćemo vam počistiti.”
Ovo je svjetsko prvenstvo u prijevarama.
A danas FIFA-i dajemo crveni karton.
Odjednom je pao korporacijski veo
i vidjelo se koliko je korupcije
i zarađivanja novca, vlastite koristi i pohlepe
i politikantstva i zabadanja noža u leđa
bilo iza onoga što su nazvali „FIFA-inom obitelji”.
G. Blatter?
Hoćete li dati ostavku?
Sepp Blatter bio je glava te obitelji.
Bio je kum nogometa.
Smatrao se nedodirljivim.
U većini vlada, ako su dva potpredsjednika optužena,
kao i članovi izvršnog odbora,
predsjednik bi dao ili bi bio prisiljen na ostavku.
Zašto bih dao ostavku?
Ostavkom bih poručio
da sam ja odgovoran za sve što se događa.
Korupcija je desetljećima bila endemična u FIFA-i,
sve do pada 2015. godine.
Imali su važne dužnosti na svim razinama,
od gradnje nogometnih igrališta za djecu u zemljama u razvoju
do organizacije Svjetskog prvenstva.
Od njih se očekivalo da poštuju pravila zbog kojih je nogomet pošten
te da štite integritet igre.
Umjesto toga korumpirali su svjetski nogomet
radi svojih interesa i da se obogate.
Ali to nije istina. To je izmišljeno.
Institucija nije korumpirana. U nogometu nema korupcije.
CRVENI KARTON ZA FIFA-U
Ništa nije učinio da zaustavi taj pomahnitali vlak.
Moja je savjest čista.
Jer ne mogu ja biti odgovoran za to.
FIFA je postala toksična.
FIFA je postala kriminalna organizacija.
Posao koji sam obavio u FIFA-i dobro je odrađen posao.
Idemo, FIFA!
Nisam znala koliko su moćni.
Nisam znala da upravljaju vladama i bankama.
Pomislila sam: „Oni određuju pravila.”
Kad ste u FIFA-i,
kao da ste u tajnom vrtu koji ne želite napustiti.
Postoji prešutni kodeks da možeš raditi što želiš.
Vladar ste sportskoga svemira
i često moćniji od političara i drugih
jer oni dolaze i odlaze, no ti ostaješ na tome mjestu iz godine u godinu.
Kad su posrijedi uhićenja,
ovo je još jedan očit pokušaj SAD-a
da proširi svoju nadležnost na druge zemlje.
Katar!
Svi smo bili zaprepašteni.
Odmah sam znao da su to kupili.
Napadali su nas. Napadali su FIFA-u.
Neviđeni napadi slijeva, zdesna i s centra.
Moje će ime uvijek biti povezivano s korupcijom.
Ovo je priča o povijesti FIFA-e,
koja je dijelom i povijest samoga nogometa,
i povijesti ukorijenjenosti korupcije na različitim mjestima diljem svijeta.
To je i dalje
daleko najveći korupcijski skandal
koji smo imali.
USPON SEPPA BLATTERA
FIFA ima veliku povlasticu što može voditi najbolju igru na svijetu
u koju se ljudi zaljube dok su još jako mali
i koju vole do kraja života.
Ali na važnom su položaju
i dužni su čuvati vrednote tog sporta.
Mnogo ste sretniji
kad ne znate ništa o ružnim događajima u nogometu
i volite igru te navijate za svoju reprezentaciju,
samo iz nevinosti i ljubavi.
No istodobno
većina navijača osjeća da nije sve u redu.
RUSIJA
Navijač želi gledati nogomet.
Želi biti na Svjetskom prvenstvu.
Želi gledati svoje junake, Ronaldove i Mesije.
Nije ga briga za borbe u FIFA-i.
Zna da je FIFA korumpirana i dosta mu je toga.
Pitanje je na mjestu.
Zašto bi navijač mario za mito u sportu?
Moramo mariti jer sport i dalje svijetu daje iluziju
da je nešto lijepo, pošteno, zabavno i čisto.
Nije, ali iluzija i dalje živi.
Ne borimo li se protiv korupcije u sportu, ne trebamo uopće.
Kako bismo shvatili kako se korupcija ukorijenila u nogometu,
diljem svijeta,
važno je da se vratimo na početak FIFA-e.
FIFA-u je osnovalo sedam europskih nogometnih saveza 1904.,
a svi su bili amateri. U tome nije bilo novca.
Postojao je taj idealizam da se međusobno natječu u sportu.
Htjeli su da nogomet bude nešto pozitivno.
FIFA-INO SVJETSKO PRVENSTVO 1950.
Desetljećima se nogomet fenomenalno širio svijetom,
unatoč tome što je FIFA tako dugo bila mala.
Godinama je bila u poslovnoj zgradi u centru Züricha
i nije imala svoje sjedište.
Bila je to amaterska organizacija
do 1974. godine.
U to je vrijeme predsjednik FIFA-e
bio istaknuti engleski nogometni upravitelj
Stanley Rous,
kojega je tada izazvao Brazilac João Havelange.
Želim spomenuti
da uistinu poštujem Stanleyja.
I kad izađete na izbore,
niste neprijatelji, nego privremeni protivnici.
J. Havelange bio je najpoznatiji Brazilac svijeta.
João Havelange bio je olimpijski plivač.
João Havelange bio je predsjednik Brazilske sportske konfederacije.
Istinski ga je zanimao sport.
Shvatio je da svoje znanje o sportu
može pretočiti u političku moć.
Informirao se o političkoj situaciji u FIFA-i.
Vidio je da postoje prilike.
Bi li zapravo bilo toliko loše za nogomet
da Brazil dobije to mjesto?
Ne znam. Ja se toga pribojavam.
Zašto?
Jer sam vidio način na koji oni…
njihov stav prema nogometu i sportu drukčiji je od našega.
Stanley Rous napravio je velike pogreške
i pogrešne procjene na međunarodnoj sceni.
To se osobito odnosi na činjenicu da je imao tolerantan stav
prema aparthejdu u Južnoj Africi
i njihovu članstvu u FIFA-i.
U Africi ga ne vole.
Ljudi Stanleyja Rousa vide kao dio Britanskog carstva
koje blokira napredak afričkih zemalja
koje se bore za neovisnost.
Havelange je rekao:
„Dok postoji aparthejd,
ako izaberu mene, JAR neće biti članica FIFA-e.”
Havelange se borio vrlo mudro
i tu vidimo koliko je politika važna u svemu tome.
Nogometni savez svake zemlje
ima po jedan glas na predsjedničkim izborima.
Glasovi dolaze iz cijeloga svijeta,
posebice iz Afrike,
i João Havelange shvatio je da ako želi pobijediti na izborima,
neće mu štetiti
ako im obeća da će biti
sredstava, novca za razvoj igre u njihovim zemljama.
Tu je naravno i sumnja
da je imao novca i da su zloglasne pakete,
smeđe omotnice,
dijelili delegatima u hotelu u Frankfurtu
u danima prije kongresa.
Naravno da se to dogodilo. Sigurno se dogodilo.
FIFA-IN KONGRES 11. LIPNJA 1974.
Gospodo delegati, g. Havelange
dobio je 68 glasova,
a Sir Stanley Rous 52.
Novi je predsjednik FIFA-e g. Havelange.
Izbor Joãoa Havelangea bio je važna prekretnica za FIFA-u.
Taj brazilski industrijalac
zamijenio je engleskog suca, konzervativnog FA-ovca.
Tako neočekivano i šokantno.
Dolazak Havelangea u FIFA-u
simbolizirao je dolazak kapitalizma,
u smislu da se njezin identitet promijenio
iz kluba prijatelja,
Europljana koje je jako zanimao nogomet,
te je postala posao, biznis.
Ubrzo nakon što sam izabran za predsjednika FIFA-e,
imao sam na umu dva vrlo ambiciozna projekta.
Od njega bi najviše koristi trebali imati mladi i zemlje trećega svijeta.
Havelange je iznio obećanja
da će više ulagati u razvoj u Africi.
Ali problem je bio u tome što FIFA nije imala mnogo novca
da to i ostvari.
Tad je došao Sepp Blatter.
U listopadu 1974. FIFA je stupila u kontakt sa mnom i rekla:
„Havelange traži nekoga tko bi mogao razviti igru.”
I čuo sam: „FIFA”.
Rekao sam da ću uskočiti u FIFA-u.
Upoznao sam Havelangea.
Velik, visok čovjek.
Pored mene lako je biti visok.
Nikad nisam bio viši od Messija. 170, 169.
Lako je biti visok.
Pogledao me i rekao:
„Želiš li surađivati?”
Odgovorio sam: „Želim, predsjedniče.”
I rukovali smo se.
I rekao je: „Primljen si.”
Tada sam imao ono što sam htio u životu,
mogao sam raditi za nogomet i u nogometu.
Ali nisam mogao sam razvijati nogomet.
Trebao sam pomoć.
FIFA nije imala novca.
Stoga sam
pristupio Coca-Coli i održao prezentaciju.
Ondje je bio jedan čovjek koji je rekao:
„Saslušao sam vas,
no koliko boca Coca-Cole možete prodati?”
Rekao sam da nije poenta prodavati Coca-Colu,
nego da dvije velike organizacije
rade zajedno kako bi pomagale mladima.
Tako smo 1976. održali konferenciju za novinare
da objavimo potporu Coca-Cole
FIFA-i u razvojnim programima i natjecanjima mladih.
I prvi je uveo
suvremeno pokroviteljstvo u razvojne programe.
To je bilo posve novo. Revolucionarno.
Coca-Cola je podržala FIFA-in i Coca-Colin program,
kako se zvao.
To je bio početak moderne FIFA-e.
I kad smo dobili Coca-Colu,
slijedili su i drugi.
Adidas je rekao da će nam dati opremu.
Zatim smo sklopili ugovor s KLM-om.
To se događa u prve četiri godine
Havelangeova mandata.
Po prvi put prodaju unosna pokroviteljstva.
Nakon toga svi ostali brendovi počinju se
povezivati s nogometom i sponzorirati Svjetsko prvenstvo '78.
COLA OŽIVLJAVA
I donosi lavinu novca FIFA-i.
Nogomet je postao proizvod.
A onda, automatski,
očito je. Dotaknete se i politike.
DOBRO DOŠLI
Siguran sam da će Argentina biti domaćin izvrsnog Svjetskog prvenstva.
Gospodarski gledano, bogata je zemlja.
Financijski gledano, ima prave uvjete
za savršeno Svjetsko prvenstvo.
Prvenstvo '78. bio je izvanredan trenutak
u povijesti sporta i politike
jer je to bila prilika za FIFA-u
da počne širiti financijska krila,
no to je bila prilika za FIFA-u
i da šuruje s možda i najodvratnijim političarima na svijetu.
Argentinom je 1976. godine
zavladala fašistička, nasilna,
surova vojna skupina.
Bili su odgovorni za zvjerstva i nestanke.
General Videla, čovjek vrlo stroga izgleda, upravljao je Argentinom.
Vojna je hunta okupljala neistomišljenike,
slala ih u zrakoplove i helikoptere i bacala u Rio de La Platu.
Gušili su svaki oblik neposluha
i bio je to užasan trenutak u suvremenoj svjetskoj povijesti.
Diktatura je bila katastrofalna za zemlju.
Donijela nam je bol.
Svjetsko prvenstvo nije otkazano
unatoč svim gospodarskim problemima.
Riječi predsjednika bile su nam samo još jedno jamstvo.
Stoga odlazimo odavde vrlo zadovoljni i sretni.
Postoji suvremena riječ za okrutne ili nepravedne režime
koji glamuriziraju sami sebe
ili uljepšavaju imidž preko nogometa,
a moderna je riječ za to „pranje sportom”.
Pranje loše slike kroz povezanost sa sportom.
Najpoznatiji primjer nije Argentina,
nego Hitlerove Olimpijske igre 1936. godine u Berlinu.
Svjetsko prvenstvo u Argentini kopija je 1936. godine.
Pozivamo nogometaše, gledatelje
i novinare da bojkotiraju utakmice.
Postojala je velika kampanja za bojkot, ali nijedna ga zemlja nije bojkotirala.
Argentina!
Argentina je do finala došla s divnom momčadi.
Jedna od zvijezda bio je Mario Kempes koji je igrao spuštenih čarapa,
šaroliko. Duga kosa.
Izbjegao je tri rušenja prije nego što je prevario vratara.
Da vam srce stane.
Argentina je osvojila Prvenstvo.
Bili su to prvi sretni trenuci koje pamtim u zajednici.
Prešli smo iz euforije u tugu
kad smo na kraju diktature doznali
što se sve događalo tih godina
i kako su nas koristili kao marionete.
Ostalo je ondje.
Ostalo je ondje jer je to sport, a ne politika.
Bilo je dobro organizirano,
disciplina je bila apsolutna, sjajno Svjetsko prvenstvo.
Havelange je rekao da se nogomet i politika ne smiju miješati.
Da je FIFA nepristrana i nepolitička organizacija.
Havelange je organizirao finale Prvenstva
na Stadium Monumental de Núñezu,
samo 500 metara od zatvora Škole argentinske mornarice,
gdje su mučili i ubijali protivnike diktature.
„Jer se ne bavim politikom.”
Razumijete?
A zapravo vodi najgoru moguću politiku.
Onu koja podržava diktature.
Pranje sportom sad je golem problem
i kad se osvrnemo i usporedimo Svjetsko prvenstvo 1978.,
Olimpijske igre 1936. godine
i sadašnjost,
mislim da to uznemiruje još više.
Sport zapravo dopušta da ga
kupuju režimi koji krše ljudska prava,
umjesto da iskoristi svoju moć
da zauzme stav protiv toga.
I možemo reći
da je Argentina napisala pravila o tome.
ZÜRICH, ŠVICARSKA
U ovoj priči o povijesti korupcije u FIFA-i
postoje trenuci iskonskoga grijeha,
trenuci kad ljudi rade nešto korumpirano, što postane endemično,
i čini se da je to, nakon Svjetskoga prvenstva u Argentini,
jedan od tih trenutaka.
Ima ljudi koji vjeruju da bi Havelangeu trebalo odati priznanje
zbog velikog nasljeđa u nogometu i FIFA-i, o čemu se dade raspravljati,
i da ga je zapravo korumpirao Horst Dassler,
njemački vlasnik Adidasa.
Proizvodimo 15 000 pari obuće, što je glavnina našega posla,
i, među ostalim, 500 lopti dnevno.
Adidas je imao nevjerojatno isprepleten odnos s FIFA-om,
a Horst Dassler bio je iznimno moćan i utjecajan,
desetljećima unatrag.
Gotovo kao da je prisutnost Adidasa na televiziji tijekom Svjetskog prvenstva
odražavala utjecaj Adidasa iza kulisa.
Priča se da je Adidas odradio cjelokupan marketinški paket
za Svjetsko prvenstvo u Španjolskoj 1982.
I Horst Dassler je u ugovor s Havelangeom uključio isplatu
da bi zajamčio prava,
što je zapravo bilo mito.
I tako João Havelange, predsjednik FIFA-e,
uzima novac za marketinška prava.
A onda je Dassler počeo razmišljati o drugim načinima da ga podmiti
kako bi upravljao pravima unedogled
jer je znao da će vrijednost nogometa eksplodirati.
Kako se televizija razvijala,
prava za gledanje akcije postala su vrlo vrijedna.
Tako je Horst Dassler prešao na čisti sportski marketing.
Želi otkupiti prava na Svjetska prvenstva od FIFA-e
i prodavati ih medijima.
A Havelangea ne zanima nužno
točna tržišna vrijednost.
Zanima ga,
a tu počinju ružne rabote,
koliko mu novca Dassler može dati ispod stola
u zamjenu za ta prava.
Tada je Dassler osnovao tvrtku, ISL, International Sport and Leisure,
i ta tvrtka počinje proždirati gotovo sva prava povezana s FIFA-om.
U to je vrijeme model bio jednostavan i izuzetno profitabilan za ISL.
Bila je to jasna kupnja prava.
Ponudili ste određenu svotu novca FIFA-i
za sva marketinška prava.
Onda možemo raditi što god želimo
i prodavati ih za još više novca.
Dok god je to FIFA-i donosilo novac, bili su sretni
jer oni zapravo nisu razumjeli što radimo,
ali itekako im se svidio novac.
Nesumnjivo su iskoristili svoju moć u svoju korist.
A mozak iza svega bio je Horst Dassler.
Kad je ISL-u omogućio monopol, počelo je mračno razdoblje.
Tada je Havelange vjerovao Blatteru
i Blatter se ponašao na način kojim je opravdavao to povjerenje.
Sve je radio za predsjednika.
Sve sam to ja vidio.
U to vrijeme sjećam se da je u FIFA-i bilo 11 članova,
a ja sam bio dvanaesti.
A igrač broj 12 tada
nije igrao.
Bio je zamjena, samo u prvom poluvremenu,
ako se netko ozlijedio…
Nikad nije igrao.
Rekao sam: „Nisam baš toliko blesav
da cijeli život budem broj 12.”
Blatter je bio ambiciozan marketinški tip.
Učio je kako može ispregovarati uspon u hijerarhiji.
A to je mogao postići
tako da bude odan Havelangeov radnik.
A 1981. postao je glavni tajnik.
To znači da je drugi po moći, odmah ispod Havelangea,
Halo?
Havelange je uvijek bio u Brazilu, dolazio bi svakih mjesec i pol, dva
da provjeri je li sve u redu.
Blatter je mogao raditi što je htio.
Bio je najbolje obaviješten.
Bio je pauk u mreži.
A Havelange je bio zadovoljan situacijom.
Primao je novac. Mogao je biti predsjednik.
I uživati u slavi.
FIFA-INO SVJETSKO PRVENSTVO 1982. GODINE
Trenutak kad su ljudi shvatili:
„Taj je čovjek moćan. FIFA je sada nešto posve drugo”,
bilo je Svjetsko prvenstvo u Španjolskoj.
Došlo je do velikog kvalitativnog skoka iz tame Argentine
na sunčani turnir u Španjolskoj '82. Čak i kad je posrijedi vrijeme.
Činjenica da se održalo u Španjolskoj,
gdje su upravo okončana četiri desetljeća diktature. Francove.
Bila je to posve drukčija situacija.
Svjetlost je obasjala sjene.
A Havelange je zablistao. Usput, zar ne?
Postoji čak i poznata scena
u kojoj su kralj Juan Carlos i Havelange stigli zajedno.
I činilo se da je kralj zapravo bio Havelange
kad se usporedi kako su on i Juan Carlos stajali.
Činilo se da je Havelange kralj. Razumijete?
João Havelange postao je vrlo moćan lik u FIFA-i.
Mislim da nitko nije osporavao njegovo predsjedništvo
i FIFA postupno počinje mnogo zarađivati.
Otkako je postao predsjednik,
Havelange je stvorio višemilijunsko nogometno carstvo.
S njime je došao i luksuzan život.
I počela je nastajati kultura ljudi
koji su se ponašali poput baruna.
Prošli je mjesec preletio Atlantik do Züricha i natrag,
samo da pozdravi.
Pročulo se kakav luksuzni život vode.
Najbolji auti, najbolji hoteli.
Novac ne predstavlja nikakav problem.
A Havelange je bio gotovo poput cara u FIFA-i.
Gotovo sav FIFA-in novac dolazio je od ISL-a,
marketinške tvrtke koju je osnovao Horst Dassler,
šef Adidasa.
ISL upravlja marketinškim pravima, oglašavanjem na stadionima
i ostalim komercijalnim elementima.
Dosad je bio vrlo uspješan u odnosu s FIFA-om.
Cijelo to vrijeme
ISL je plaćao mito Havelangeu, kao predsjedniku FIFA-e,
za kupnju marketinških prava na Svjetska prvenstva.
Osoblje je počelo govoriti o ISL-u. „Zašto stalno ISL?”
Dobio sam brojna pitanja medija, znate,
na koja sam trebao odgovarati manje-više točno. Razumijete?
I s vremenom smo otkrivali da je nešto trulo.
Jesmo. Ali nismo govorili o tome.
Blatter je znao da ISL plaća Havelangeu
jer je milijun i pol pogreškom uplaćen FIFA-i,
a Blatter je to vidio.
Engleski nogometni savez…
Bio je to trijumf za Blattera
jer je imao dokaz da je Havelange potplaćen.
Bio je to dokaz da je Havelange korumpiran.
Bila je to trešnja na vrhu torte.
Ukusna trešnja za Blattera.
Poslije je počeo otkrivati svoje ambicije.
FIFA-INO SVJETSKO PRVENSTVO 1994.
Nekoliko godina poslije osjećao sam da je nestrpljiv.
Nije imao strpljenja čekati da Havelange poželi otići.
Samo je htio postati predsjednik. Ništa drugo nije bilo važno.
Blatter je znao da je Havelange korumpiran i iskoristio je te tajne.
Dogovorio se s Havelangeom
koji je pristao ostati još četiri godine
te otići mirno i pružiti mu podršku.
Havelange je mogao otići s određenim poštovanjem,
a Blatter je mogao ostvariti san i postati predsjednik FIFA-e. Bio je to zao pakt.
Moja misija predsjednika FIFA-e završit će
u isto vrijeme kad i Svjetsko prvenstvo u Francuskoj 1998.
To je sigurno bilo veliko osobno razočaranje za Havelangea.
Tužan sam što će otići
jer ne mogu zamisliti kako će FIFA funkcionirati bez njega.
Dvadeset i jednu smo godinu zajedno, prijatelji smo
i najprije trebam malo vremena da obradim tu informaciju.
Nikad nije bio dovoljno pošten da podrži predsjednika FIFA-e
koji ga je stvorio.
Blatterova je priča zapravo priča o izdaji.
Umorim se samo kad govorim o njemu.
Promašio je!
Brazil osvaja Svjetsko prvenstvo!
Baggio se ukopao na mjestu,
jedva da se pomaknuo.
Italija je utučena. Brazilci su oduševljeni.
Sve je počelo s…
Početkom devedesetih europski članovi FIFA-ina Izvršnog odbora
bili su nezadovoljni načinom
na koji su Havelange i Blatter vodili organizaciju.
Pa su nominirali Lennarta Johanssona
kao svoga kandidata za predsjednika FIFA-e 1998. godine.
Gledam svoja posla.
Predstavio sam svoj program prije pola godine.
Ljudi znaju za što se zalažem i to je to.
Bio je vrlo popularan u FIFA-i i činilo se da ima potporu Europe
koja je i dalje na vrhu piramide svjetskog nogometa.
Blatteru je to golem izazov.
Kako vidite kandidaturu g. Seppa Blattera?
Dobar je glavni tajnik.
Možemo gledati što je Blatter naučio od Havelangea
i mislim da je najvažnija lekcija ona o brojenju glasova
te i da druge zemlje imaju mnogo glasova.
Kad krenete tražiti glasove, to je ubojit posao.
To je velika mana u FIFA-inu sustavu
koju još nitko nije uspio riješiti.
Svaka zemlja ima jedan glas.
CONMEBOL, primjerice, Južnoamerička konfederacija,
koja uključuje Brazil i Argentinu,
koji spadaju među najbolje nogometne zemlje
koje su više puta osvajale Svjetsko prvenstvo,
ima samo deset glasova za predsjednika FIFA-e,
ali CONCACAF,
zbog svih karipskih otoka,
ima više od 30 glasova za predsjednika.
Stoga ih svaki FIFA-in predsjednik mora usrećiti.
A tko je bio predsjednik CONCACAF-A svih tih godina?
Gospodin Jack Warner.
WARNEROV PARK
TRINIDAD I TOBAGO
Na Karibima postoji vrijeme prije i poslije Jacka.
Prije Jacka većina Kariba neovisno je radila svoj posao.
Dvadeset i pet zemalja odgovara CONCACAF-u i FIFA-i.
Kad je došao Jack, ujedinio je Karibe
i svakoj karipskoj naciji,
bilo da je malena kao Turks i Caicos ili velika kao Kuba,
pružio je osjećaj pripadnosti.
Htio je da Karibi budu domaćini prvenstava.
Smatrao je da sve što dobiju Europa, Afrika ili Azija,
moraju dobiti i Karibi.
Bio je osoba koja je imala golem utjecaj
u nogometu Trinidada i Tobaga. Ništa se nije događalo bez njega.
Sada u FIFA-i
morate osnivati savezništva, sklapati paktove,
i tako dobivate što želite.
Jack Warner imao je pomoćnika,
drugog lika koji se družio s njime, po imenu Chuck Blazer.
Kad sam se počeo baviti ovime,
primijetio sam mnogo članaka o Warneru,
a nijedan o Chucku Blazeru.
Ako je ovo alternativna metoda za…
Nije netko tko je igrao nogomet. Uopće se nije bavio sportom.
Nije znao ništa o tom sportu.
Više ga je zanimala administracija.
Bio je prodavač. Bio je trgovac.
To je bio njegov glavni talent.
Trenirao je dječje nogometne ekipe u New Rochelleu,
i mislim da je vidio: „Toliko djece igra nogomet.
U Americi postoji veliki porast zanimanja za nogomet.”
Vidio je kako može zaraditi. Uvijek je to tražio.
Napredovao je od treniranja dječje momčadi
do nogometnog saveza koji mu je dao mjesto u CONCACAF-U.
Tad se povezao s Jackom Warnerom.
Sam je naziv Konfederacija Sjeverne, Srednje Amerike
i Kariba.
Svako od ta tri područja ima nešto drukčiji stil.
Chuck je pomogao Jacku
da shvati da su Karibi uspavani div CONCACAF-a
jer svaka zemlja ima jedan glas.
U konfederaciji od 40 zemalja,
ako je 25 zemalja karipskih i ako su organizirane,
trebale bi određivati smjer konfederacije.
Chuck je rekao:
„Moramo razmisliti o strukturi koja nam zaista odgovara.
Idemo zaraditi.”
Tako je 1990. godine
Warner pobijedio na izborima za predsjednika
i Chucka imenovao glavnim tajnikom.
Mislim da je bio korumpiran kad je stigao,
ali shvatio je i kako FIFA funkcionira.
Znatno su mu porasli apetiti.
Jack se oslanjao na Chucka da zarađuje na TV pravima i ostalomu
što će obogatiti Konfederaciju,
a posebice njih dvojicu.
Chuck je vjerovao da treba sve kušati.
Poput mafijaša, žele dio svakog kolača,
a Blazer se time vodio.
Prošle sam godine dobio odgovornost da vodim dva nova natjecanja…
Kad skupe sve glasove na Karibima da osvoje CONCACAF,
iz toga automatski možemo zaključiti
da je to velik broj glasova
koji se može primijeniti i na izbore u FIFA-i.
Svatko tko je htio biti predsjednik FIFA-e
morao je proći Karibe.
Morali ste proći Jacka Warnera jer je imao golem glasački blok.
I nije ga samo imao, bili su vrlo disciplinirani i odani.
Blatter je jasno shvatio
da Jack ima dobre pregovaračke vještine u svemu što je radio.
Jack je shvatio
da će s njim na Karibe doći još više povlastica.
I tako su postali „braća”.
Jack Warner bio bi netko tko bi iznio ponudio da ga razuvjeri.
On je takav lik.
No Europljani to nisu mogli.
Bio je izgubljen otpočetka.
Žao mi je što za Europu, za UEFA-u,
nogomet kao da ne postoji izvan njihovih granica
te se svi moraju prilagoditi UEFA-i, a ne obratno.
To je velika obitelj.
Nemam problema s time.
Bio je jedan od onih koji su tražili novac da glasuju za Lennarta Johanssona.
Otvoreno.
Bilo mu je samo važno da napuni vlastite džepove.
Podržavao je Blattera.
No nadali smo se da ćemo, unatoč tome, izaći kao pobjednici
i nadali smo se da će cijela Europa stati uz nas.
Dvojica kandidata, Švicarac Joseph Blatter protiv Šveđanina Lennarta Johanssona.
Johansson želi primijeniti europsku strategiju na svjetskoj sceni.
On stoji iza razvoja europskih natjecanja.
Ali moraš stalno čuvati leđa
jer ne možeš vjerovati ljudima.
Rijetki su oni
koji nisu spremni promijeniti
svoje mišljenje.
DVA MJESECA PRIJE FIFA-INIH PREDSJEDNIČKIH IZBORA
U međuvremenu se M. Platini pridružio Blatterovoj kampanji
jutros u Parizu. Objavio je potporu kandidaturi g. Blattera
za predsjednika FIFA-e.
Blatter je sebi govorio: „Nisam baš omiljen.
Iako sam Švicarac, nisam omiljen
ili uopće nisam omiljen među europskim savezima.”
Blatter je bio svjestan da ga smatraju dosadnim nogometnim političarom
i rekao je sebi: „Evo Michela Platinija
koji se povukao iz nogometa,
koji je ušao u sportsku politiku.
Mogao bi biti nevjerojatan partner.”
Platini je doista promijenio francuski nogomet.
Doveo je do revolucije na terenu, ali i izvan njega.
Imao je nevjerojatan tehnički raspon,
zbog čega je bio jedinstven.
Posjetio je Blattera i zadivio ga je njegov rad.
Tad se pojavila ideja o dvojcu Platini-Blatter.
Na popisu najboljih igrača na svijetu
on je bio jedan od najboljih.
Rekao je: „Vrijedim jedan milijun.”
Rekao sam: „Može, jedan milijun.” I rukovanje.
-Dobro. -Dobro.
Platinijeva je uloga bila vrlo važna u Europi
jer ti izbori nisu Blatteru jamčili pobjedu.
Blatter nije bio favorit.
Računali smo par mjeseci prije kongresa,
Blatter je i dalje zaostajao.
U Aziji podijeljena situacija.
Mnogo je saveza podržavalo Johanssona.
Mislili smo da su veze između Afrike i Europe tako jake
da će sve afričke države dati glas za Lennarta.
Događale su se čudne stvari.
Smiješak.
U travnju me Blatter nazvao i rekao:
„Emmanuele, zanima me kako da dobijem afričke glasove.”
Rekao sam mu da se suočava sa žilavim tipom.
„Johansson je već
povezan s CAF-om, Afričkom nogometnom konfederacijom.
Ali možda možemo nešto učiniti.”
Odletio sam u JAR
kako bih se sastao s predsjednikom Nogometnog saveza JAR-a.
Rekao sam: „Oli, trebam tvoju pomoć.” Rekao sam: „Slušaj.
Ovo je zlatna prilika za JAR kao državu
i za tebe kao predsjednika da budete domaćini Prvenstva.
Ako ispravno odlučiš, dat ćemo ti jamstvo.”
A on je rekao: „Ako je to istina,
neću donijeti samo glasove JAR-a
nego i glasove svih 14 članova COSAFA-E.”
A ja ću: „To je to!”
Nazvao sam Seppa. Rekao sam da smo se dogovorili.
Najvažniji je novac. Izravno ili neizravno.
Obećavanje Svjetskog prvenstva također je obećavanje novca.
Drugi ključni saveznik Seppa Blattera bio je Mohamed bin Hammam.
Bio je katarski poslovni čovjek i voditelj njegove kampanje.
Očito vrlo ambiciozan
i priključio se Blatteru na tim izborima 1998. godine.
Bogataš je.
Vrlo utjecajan, moćan.
Uvijek dobije što treba.
Bin Hammam bio je vrlo odan u dogovorima.
Blatter je shvatio koliko je Hammam važan.
Ispunio je sve što je obećao.
Surađivao sam s njime preko svojih odnosa,
prijateljstva s Afrikancima i Azijcima,
kako bi dobio više glasova.
Služio sam mu kao nitko u životu.
PARIZ, FRANCUSKA
Nekoliko je ljudi govorilo o razmjeni smeđih omotnica
u FIFA-inu hotelu.
Mnoge afričke zemlje predomislile su se
neposredno prije kongresa.
Možemo pretpostaviti da je u pitanju novac.
Mnogo se govori o golemim svotama novca
koje su dostavljali u hotel u Parizu.
Da, tako je i bilo.
Doista.
-Što možete? -Je li to bila glasina ili istina?
Ne, to je bila istina. Da.
To je istina.
DAN FIFA-INIH PREDSJEDNIČKIH IZBORA 8. LIPNJA 1998.
Dobro jutro.
'Jutro. Kako ste?
Dobar dan, g. Blatter.
Dame i gospodo, dobro došli u Pariz na 51. FIFA-in kongres.
Bez daljnjeg čekanja dajem riječ g. Havelangeu.
A sad počinju izbori.
Imamo dvojicu kandidata.
Glavnoga tajnika FIFA-e, g. Seppa Blattera,
i predsjednika UEFA-e, g. Lennarta Johanssona.
Hvala, predsjedniče.
Naša nogometna obitelj treba novoga vođu.
Kad sam vodio kampanje diljem svijeta
i sastajao se s delegatima na svim kontinentima,
nisam htio obećavati poslove, ugovore,
turnire, novac ni bilo kakvu drugu pomoć.
I nisam htio obećavati financijsku potporu nekim savezima
koji će primiti potporu legalnim putem.
Umjesto obećanja
pozvao sam se na svoj program i ključne poruke.
Demokraciju, solidarnost i transparentnost.
Imali smo 12 minuta za prezentaciju.
Johansson je govorio deset minuta ili koliko već.
I govorio je.
Bio je tako uvjeren da će biti izabran.
Glas za mene znači glas za čist nogomet i čistu FIFA-u.
Glas za mene…
Bio sam malo niži, vrlo nizak,
i počeo sam govoriti: „Poznajete me…”
Ja sam za kontinuitet svih razvojnih aktivnosti
koje su g. Havelange i njegova administracija,
a u kojoj sam i ja bio ključan član, postigli u proteklih nekoliko godina.
A onda sam rekao: „Ako me izaberete,
dovest ću Svjetsko prvenstvo u Afriku.”
I to je bilo to.
Hvala svima.
Pokrenuli smo postupak izbora.
Alžir.
Argentina.
Bahami.
Bahrein…
Dame i gospodo, ovo su rezultati prvoga kruga glasovanja.
Jedan kandidat mora dobiti dvije trećine svih glasova,
što je 128 glasova.
G. Joseph Blatter
ima 111 glasova.
G. Lennart Johansson
ima 80 glasova.
Stoga moramo nastaviti s drugim krugom glasovanja.
Dragi prijatelji, oprostite,
no sa 111 glasova naprama 80
igra je gotova i mislim da biste trebali otići na ručak.
Hvala lijepa.
Odmah smo shvatili da je gotovo.
Afrika se iznenada predomislila,
kao i neki Europljani.
Predomislili su se i nisu podržali vlastita predsjednika
pa je smatrao da je izdan
i mislim da se nema smisla
boriti ako već otpočetka znaš ishod,
da ćeš izgubiti.
Zapanjila me činjenica da su mi ljudi s kojima sam razgovarao
rekli da će glasovati za mene, a očito mnogi od njih nisu.
I mislim da je Blatter to prepredeno organizirao.
Bio sam najsretnija osoba u toj dvorani.
Ustao sam i rekao:
„Pobjeda! Sloboda za nas!”
Ono što on ima jest nezasitna želja da bude u središtu pozornosti.
I zbog toga
mogao je izgubiti, ali nije.
Još jedanput, molim vas, pljesak za Lennarta Johanssona.
Da je Johansson izabran za predsjednika FIFA-e,
ovih skandala za koje sad znamo ne bi bilo.
Nakon toga reagirala je UEFA riječima,
sjećam se.
Neću nikada zaboraviti.
„Ovo je jedna pobjeda.
Ali više nikad nećeš biti predsjednik. Nikad više.”
Sve je počelo s Blatterom i Havelangeom.
A izbori '98. bili su temelj
svega što se dogodilo poslije.
Kaos u FIFA-i nastavlja se
te Mohammed bin Hammam optužuje Seppa Blattera da je kao diktator.
Gdje je moje osiguranje?
Tvrdnja da sam nekoga podmitio plaćanjem,
to je posve pogrešno.
Što znate o Blatteru?
-Nema komentara. -Zašto nema komentara?
Prestanite govoriti da je FIFA korumpirana. FIFA nije korumpirana.
Osjećam se iznevjereno, mučno mi je i sit sam svega.
Dosta je bilo.
A vaš odnos s Jackom Warnerom?
Očito je narušen.
Već sam rekao. FIFA će osjetiti tsunami.
Vjerujte mi. Još ga niste vidjeli.
Prijevod titlova: Željko Radić